Document ID: 32001D0841

Title and Content:
Απόφαση της Επιτροπής της 27ης Νοεμβρίου 2001 σχετικά με την τροποποίηση της απόφασης 93/452/ΕΟΚ που επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 2000/29/ΕΚ του Συμβουλίου όσον αφορά τα φυτά των ειδών Chamaecyparis Spach, Juniperus L. και Pinus L., καταγωγής Ιαπωνίας [κοινοποιηθείσα υπό τον αριθμό Ε(2001) 3760] (2001/841/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας(1), όπως τροποποιήθηκε τελευταία από την οδηγία 2001/33/ΕΚ της Επιτροπής(2), και ιδίως το άρθρο 15 παράγραφος 1, την αίτηση που υπέβαλε το Ηνωμένο Βασίλειο, Εκτιμώντας τα ακόλουθα: (1) Βάσει της οδηγίας 2000/29/ΕΚ, τα φυτά των ειδών Chamaecyparis Spach, Juniperus L. και Pinus L., εκτός από τους καρπούς και τους σπόρους προς σπορά, καταγωγής μη ευρωπαϊκών χωρών, δεν μπορούν καταρχήν να εισάγονται στην Κοινότητα. (2) Η απόφαση 93/452/ΕΟΚ της Επιτροπής, της 15ης Ιουλίου 1993, που επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕOΚ του Συμβουλίου όσον αφορά τα φυτά των ειδών Chamaecyparis Spach, Juniperus L. και Pinus L., αντιστοίχως, καταγωγής Ιαπωνίας(3), όπως τροποποιήθηκε τελευταία με την απόφαση 98/641/ΕΚ(4), επιτρέπει στα κράτη μέλη να προβλέπουν παρεκκλίσεις για τα φυτά αυτά, υπό τον όρο ότι πληρούνται ορισμένοι τεχνικοί όροι. (3) Εφόσον εξακολουθούν να ισχύουν οι περιστάσεις που αιτιολόγησαν την έγκριση και δεν υπάρχουν νέα στοιχεία που να δικαιολογούν την αναθεώρηση των τεχνικών όρων η έγκριση πρέπει να παραταθεί. (4) Συνεπώς, η απόφαση 93/452/ΕΟΚ πρέπει να τροποποιηθεί αναλόγως. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 93/452/ΕΟΚ τροποποιείται ως εξής: 1. Στο άρθρο 1 παράγραφος 2 στοιχείο η) τέταρτη περίπτωση, οι όροι "98/641/ΕΚ" αντικαθίστανται από "2001/841/EΚ". 2. Το άρθρο 3 αντικαθίσταται από τα εξής: "Άρθρο 3 Η άδεια που χορηγείται στο άρθρο 1 ισχύει από την 1η Ιουνίου 1993 μέχρι τις 31 Δεκεμβρίου 2002 όσον αφορά τα φυτά Pinus and Chamaecyparis και από την 1η Δεκεμβρίου 2001 μέχρι τις 31 Μαρτίου 2002 όσον αφορά τα φυτά of Juniperus. Ανακαλείται πριν από την ημερομηνία λήξεως εάν διαπιστωθεί ότι οι όροι που αναφέρονται στο άρθρο 1 παράγραφος 2 δεν επαρκούν για να εμποδίσουν την εισαγωγή επιβλαβών οργανισμών ή ότι οι όροι δεν έχουν τηρηθεί." Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 27 Νοεμβρίου 2001.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2442
2723
956
2106
525
614
6205

EuroVoc IDs (Expanded): 2442
2723
956
2106
525
614
6205

Dataset Source: meu

Split: train